बिजली के प्रीपेड मीटर रीचार्ज नहीं हुए तो काटे कनेक्शन
शहरके रामनगरिया क्षेत्र में जेडीए के इंजीनियरों ने ट्यूबवेलों पर लगे प्रीपेड बिजली मीटर को रीचार्ज नहीं करवाया। इससे रामनगरिया की जेडीए कॉलोनी में पिछले 10 दिन से पेयजल संकट है। लोगों को प्राइवेट टैंकरों से पानी भरना पड़ रहा है। रामनगरिया विकास समिति की ओर से शुक्रवार को जेडीए के अधिकारियों को ज्ञापन भी दिया।
रामनगरिया कॉलोनी में जेडीए की पीएचई विंग ही पेयजल सप्लाई संभाल रही है। जबकि यहां पर पानी के बिल जलदाय विभाग की ओर से वसूले जाते है। यहां 5 ट्यूबवेल से पेयजल सप्लाई होती है, लेकिन जेडीए की इंजीनियरों की लापरवाही से 10 दिन पहले बिजली कनेक्शनों के प्रीपेड मीटर का बैलेंस खत्म हो गया। इससे बिजली सप्लाई बंद हो गई। लोगों ने शिकायत भी की, लेकिन इंजीनियरों ने रीचार्ज ही नहीं करवाया। पेयजल के लिए परेशान लोग शुक्रवार को एकत्रित होकर जेडीए गए तथा ज्ञापन दिया। वहीं जेडीए के एक्सईएन (पीएचई) मुकेश मीना ने बताया कि प्रीपेड मीटर को रीचार्ज नहीं करने से कनेक्शन काट दिया था। ऐसे में पेयजल सप्लाई की दिक्कत हो गई थी। एक दो दिन में पेयजल सप्लाई रूटीन हो जाएगी।
awa_Deva hin_Deva hin_Deva